**Referat – Eliteudvalgsmøde**

**Sted:** Idrættens Hus, Parasport Danmark mødelokale

**Dato:** Tirsdag den 16. november 2021 kl. 16.00 – 20.30

**Deltagere:** Peter Lund Andersen, Stanis Elsborg, Ole Brynaa Solkær, Mads Baulund, Svenn Folkmann, Christoffer Petersen (punkt 2), Jonas Schmidt Christensen og Michael Møllgaard Nielsen.

**Dagsorden til ordinært møde:**

1. Godkendelse af dagsorden og opfølgning på referat

* *Dagsorden og referat godkendt – herunder opfølgning, som er placeret under de enkelte punkter.*

1. Resultat- og udviklingsstrategi for Parasport Danmarks talent- og elitearbejde: Hvordan vinder vi flere danske medaljer til PL – og hvordan vil vi vinde dem?
   * *Svenn, Jonas og Michael orienterede fra bestyrelsesmøde, hvor bestyrelsen blev præsenteret for det oplæg, som vi tidligere har drøftet i Eliteudvalget i forhold til indsatser, organisering og økonomi. Bestyrelsen er enig i ånden i oplægget, således at der fortsættes med arbejdet omkring træningsmiljøer i verdensklasse med udgangspunkt i den strategi, som tidligere er udarbejdet: ”Udviklingsmiljøer i verdensklasse”.*

*Sekretariatet vil på baggrund af drøftelsen vende tilbage til bestyrelsen med et konkret oplæg med tilknytte økonomi samt tilknytningen til strategispor. Oplægget skal anvise, hvorledes udviklingen løbende kan monitoreres. I oplægget skal der indtænkes hold, individuel og forskellige handicapgrupper”) – og vil indledningsvis blive drøftet i Eliteudvalget, inden det drøftes i bestyrelsen.*

1. PL 2022 i Beijing
   * *2 atleter er i spil til en udtagelse: Adam Bording Nybo, alpinist og Sebastian Jensen, snowboard – og derfor et forholdsvis lille set up med deltagelse af chef de Mission fra DIF, alpin træner og evt. andre trænere og ledere.*
2. Team Danmark
   * *Svenn, Jonas og Michael fra styregruppemøde den 2. november, som tog udgangspunkt i en evaluering fra det seneste år og så det fremadrettede samarbejde i 2022 omkring resultat- og udviklingsmål samt ekspertbistand i atletik, badminton, bordtennis, ridning, rugby og taekwondo.*
3. Pressalit Sports Academy fredag den 5. og lørdag den 6. november
   * *Stort fremmøde både fredag, hvor det var trænere og ledere, som var målgruppen og igen lørdag, hvor atleterne stødte til. Teis Gröflin Corneliussen, vor nye uddannelseskonsulent har overtaget ”stafetten” i forhold til planlægning og afvikling af PSA og havde med udgangspunkt i en grundig research fået skabt et attraktivt program. Efterfølgende vil der blive lavet en tilfredshedsundersøgelse blandt deltagere, som skal danne basis for 2022 PSA-udgaven.*
4. Valg til Atletkomiteen
   * *Mads Baulund er p.t. Parasport Danmarks repræsentant i DIF’s aktivkomite – og opfylder ikke kriterierne for en genopstilling. Andre kandidater blev drøftet og Mads og Michael går videre med mulige emner i forhold til en opstilling.*
5. Eventuelt
   * *Næste møde aftales på mail – og vægtes at vi har muligheder for at afvikle møder i forbindelse med idrætten, eks. Blue Hors internationale ridestævne den 18. – 20. marts.*

**Lukket dagsorden:**

1. Pressalits Keep Living Pris
   * *Indstilling af kandidat til prisen: Tobias Thorning Jørgensen*
2. Politikens Årets Fund
   * *Bjørk Kjellmann Nørremark, som også er indstillet til Bestsellers Olympiske Håb blev indstillet til prisen.*
3. Eliteudvalgets arbejdsopgaver
   * *Med udgangspunkt i mail/oplæg fra Stanis og udkast til kommissorium for Eliteudvalget drøftede udvalgets opgaver og rolle. Over tid er eliteidrætten og opgaver blevet mere og mere professionaliseret, ligesom de ansatte i PD som har kontakten til atleter, trænere og ledere, har et tæt samarbejde med disse og et idrætsspecifik indblik idrætten, som give anledning til at gentænke udvalgets rolle og arbejdsopgaver.*
     + *Skal Eliteudvalget mere have karakter af et ”Advisory Board”, som elitestab kan sparre med, søge rådgivning, ”second opinion” etc i forhold til koncepter, strategier m.m.*
     + *Et udvalg, hvor hvert enkelt medlems særlige kompetencer bliver bragt i spil.*
     + *Et udvalg med en tydelig atletrepræsentation og stemme – og med fokus på trivsel, dual career m.m.*
     + *Der var ikke en endelig konklusion – men det er en drøftelse, som skal være med til at kvalificere udvalgets kommissorium, som der p.t. arbejdes med.*
4. Eventuelt